CELEX: E2016P0007
Language: et
Date: 2016-06-21 00:00:00
Title: Ettevõtja Míla ehf. 21. juunil 2016 EFTA järelevalveameti vastu algatatud hagi (kohtuasi E-7/16)

22.9.2016   
            
            
               ET
            
            
               Euroopa Liidu Teataja
            
            
               C 347/35
            
         Ettevõtja Míla ehf. 21. juunil 2016 EFTA järelevalveameti vastu algatatud hagi
   (kohtuasi E-7/16)
   (2016/C 347/07)
   Míla ehf., keda esindavad advokaadid Espen Bakken ja Atle Erling Lunder (büroo Arntzen de Besche Advokatfirma AS, Bygdøy allé 2, 0204 Oslo, Norra), algatas 21. juunil 2016 EFTA kohtus hagi EFTA järelevalveameti vastu.
   Hageja taotleb, et EFTA kohus:
   
               1.
            
            
               kuulutaks kehtetuks EFTA järelevalveameti otsuse nr 061/16/COL artiklid 1 ja 2;
            
         
               2.
            
            
               mõistaks käesoleva menetluse kohtukulud välja järelevalveametilt.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hageja palub tühistada EFTA järelevalveameti 16. märtsi 2016. aasta otsuse nr 061/16/COL.
            
         
               —
            
            
               Kohtuasjas E-1/13 EFTA kohtu poolt tehtud otsusest tulenevalt algatas EFTA järelevalveamet ametliku uurimismenetluse, et käsitleda Islandi välisministeeriumi kaitseagentuuri ja ettevõtja Og fjarskipti vahel 1. veebruaril 2010 sõlmitud optilise kiu kasutamist ja haldamist käsitlevat rendilepingut. Uurimine lõppes otsusega nr 061/16/COL, kus EFTA järelevalveamet leidis, et rendileping ei hõlmanud riigiabi EMP lepingu artikli 61 lõike 1 tähenduses.
            
         
               —
            
            
               Hageja väidab, et vaidlustatud otsus põhineb EMP lepingu artikli 61 lõike 1 valesti kohaldamisel.